**Otázka č. 1:** „Pre preukázanie splnenia podmienok účasti podľa oznámenia o VO oddiel III.1.1 týkajúceho sa osobného postavenia, môžeme tieto dokumenty spomenuté v uvedenom oddiely nahradiť dokladom resp. PDF formátom skopírovaným zo zoznamu hospodárskych subjektov, kde je uvedená naša firma aj s registračným číslom? Vid v prílohe mailu zasielam pre náhľad. Alebo je ešte potrebne k tomu doložiť aj Čestné vyhlásenie že sme zapísaný v zozname hospodárskych subjektov.“

**Odpoveď na otázku č. 1:** V zmysle § 152 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) cit.: „**Zápis do zoznamu hospodárskych subjektov je účinný voči každému verejnému obstarávateľovi** a obstarávateľovi **a údaje v ňom uvedené nie je potrebné v postupoch verejného obstarávania overovať.** Verejný obstarávateľ a obstarávateľ pri vyhodnocovaní splnenia podmienok účasti osobného postavenia **overia zapísanie hospodárskeho subjektu v zozname hospodárskych subjektov, ak uchádzač alebo záujemca nepredložil doklady podľa** [**§ 32 ods. 2**](https://www.slov-lex.sk/pravne-predpisy/SK/ZZ/2015/343/20190101#paragraf-32.odsek-2)**,** [**4**](https://www.slov-lex.sk/pravne-predpisy/SK/ZZ/2015/343/20190101#paragraf-32.odsek-4) **a** [**5**](https://www.slov-lex.sk/pravne-predpisy/SK/ZZ/2015/343/20190101#paragraf-32.odsek-5) **alebo iný rovnocenný zápis alebo potvrdenie o zápise podľa odseku 3.“**

Z vyššie uvedeného vyplýva, že uchádzač nemusí predkladať doklady preukazujúce splnenie podmienok účasti týkajúcich sa osobného postavenia, ak je zapísaný v zozname hospodárskych subjektov vedených UVO a nie je potrebné k nemu prikladať čestné vyhlásenie.

**Otázka č. 2:** „+ samozrejme doložíme zoznam poskytnutých služieb za posledných 5 rokov na splnenie podmienok v oddiely III.1.3. ,,Technická a odborná spôsobilosť“. Tuto rovnako stačí zoznam alebo k tomu aj priložené čestné vyhlásenie? V prílohe mailu zasielam jednu z referencií. Poprosím o potvrdenie že to je správne.“

**Odpoveď na otázku č. 2:** V bode III.1.3 Oznámenia o vyhlásení verejného obstarávania je jednoznačne uvedené cit.: „Uchádzač preukáže technickú alebo odbornú spôsobilosť podľa § 34 ods.1 písm. a) zákona o verejnom obstarávaní **zoznamom poskytnutých služieb za predchádzajúcich päť rokov od vyhlásenia verejného obstarávania s uvedením cien, lehôt dodania a odberateľov, dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.**“, to znamená, že uchádzač nemusí predkladať čestné vyhlásenie.

Vzhľadom k tomu, že na vyhodnotenie splnenia podmienok účasti vo verejnom obstarávaní je príslušná komisia, ktorá zasadne až po uplynutí lehoty na predkladanie ponúk, nie je možné sa vyjadriť k tomu, či Vami predložené doklady spĺňajú alebo nespĺňajú podmienky účasti.

**Otázka č. 3:** „Je potrebný ešte nejaký dokument na splnenie podmienok účasti vo VO ? čo sa týka osobného postavenia Našej Organizácie?“

**Odpoveď na otázku č. 3:** Všetky doklady potrebné na preukázanie splnenia podmienok účasti týkajúcich sa osobného postavenia sú uvedené v oznámení o vyhlásení verejného obstarávania v bode III.1.1 a všetky doklady potrebné na preukázanie splnenia technickej a odbornej spôsobilosti sú uvedené v bode III.1.3 oznámenia o vyhlásení verejného obstarávania.